CELEX: 21994A0103(12)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 11 σχετικά με την αμοιβαία συνδρομή σε τελωνειακά θέματα

Avis juridique important

|

21994A0103(12)

Συμφωνία για τον Ευρωπαϊκό Οικονομικό Χώρο - Πρωτόκολλο 11 σχετικά με την αμοιβαία συνδρομή σε τελωνειακά θέματα  

Επίσημη Εφημερίδα αριθ. L 001 της 03/01/1994 σ. 0171 - 0174

ΠΡΩΤΟΚΟΛΛΟ 11σχετικά με την αμοιβαία συνδρομή σε τελωνειακά θέματαΆρθρο 1  ΟρισμοίΓια τους σκοπούς του παρόντος πρωτοκόλλου, νοούνται ως: α)  «τελωνειακή νομοθεσία»: οι διατάξεις που εφαρμόζονται στα εδάφη των συμβαλλόμενων μερών, οι  οποίες διέπουν την εισαγωγή, την εξαγωγή, τη διαμετακόμιση εμπορευμάτων και την υπαγωγή αυτών σε  οιαδήποτε τελωνειακή διαδικασία, συμπεριλαμβανομένων των μέτρων απαγόρευσης, περιορισμού και  ελέγχου, που θεσπίζουν τα εν λόγω μέρη 7β) «δασμοί»: όλοι οι δασμοί, φόροι, τέλη ή άλλες  επιβαρύνσεις, που επιβάλλονται και εισπράττονται στα εδάφη των συμβαλλόμενων μερών, κατ' εφαρμογή  τελωνειακής νομοθεσίας, στους οποίους όμως δεν συμπεριλαμβάνονται τέλη και επιβαρύνσεις που  αντιστοιχούν κατά προσέγγιση στο κόστος των προσφερόμενων υπηρεσιών 7γ) «αιτούσα αρχή»: η αρμόδια  διοικητική αρχή, η οποία ορίζεται για το σκοπό αυτό από συμβαλλόμενο μέρος και η οποία υποβάλλει  αίτηση συνδρομής για τελωνειακά θέματα 7δ) «αρχή στην οποία υποβάλλεται η αίτηση»: η αρμόδια  διοικητική αρχή, η οποία ορίζεται για το σκοπό αυτό από συμβαλλόμενο μέρος και στην οποία  υποβάλλεται αίτηση συνδρομής για τελωνειακά θέματα 7ε) «παράβαση»: οιαδήποτε παραβίαση της  τελωνειακής νομοθεσίας, καθώς και κάθε απόπειρα παραβίασης αυτής της νομοθεσίας. Άρθρο 2 Πεδίο εφαρμογής1.  Τα συμβαλλόμενα μέρη οφείλουν να παρέχουν αμοιβαία συνδρομή, κατά τον  τρόπο και υπό τις προϋποθέσεις που καθορίζει το παρόν πρωτόκολλο, ώστε να εξασφαλίζεται η ορθή  εφαρμογή της τελωνειακής νομοθεσίας, ιδίως μέσω της πρόληψης, της ανίχνευσης και της διερεύνησης  των παραβάσεων της εν λόγω νομοθεσίας. 2.  Η συνδρομή σε τελωνειακά θέματα, όπως ορίζεται στο παρόν πρωτόκολλο, αφορά οποιαδήποτε  διοικητική αρχή των συμβαλλομένων μερών, που είναι αρμόδια για την εφαρμογή του παρόντος  πρωτοκόλλου. Δεν θίγει τους κανόνες που διέπουν την αμοιβαία συνδρομή σε θέματα ποινικού δικαίου. Άρθρο 3 Αίτηση συνδρομής1.  Κατόπιν αιτήσεως της αιτούσας αρχής, η αρχή στην οποία υποβάλλεται η  αίτηση οφείλει να παρέχει κάθε σχετική πληροφορία, ώστε να εξασφαλιστεί η εκ μέρους της πρώτης  αρχής ορθή εφαρμογή της τελωνειακής νομοθεσίας, συμπεριλαμβανομένων πληροφοριών σχετικά με πράξεις  που πραγματοποιήθηκαν ή σχεδιάστηκαν και οι οποίες παραβαίνουν ή συνιστούν απόπειρα παράβασης αυτής  της νομοθεσίας. 2.  Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να την  ενημερώσει σχετικά με το εάν εμπορεύματα που εξήχθησαν από το έδαφος ενός από τα συμβαλλόμενα μέρη  εισήχθησαν στο έδαφος του άλλου μέρους δεόντως, προσδιορίζοντας, όταν χρειάζεται, το τελωνειακό  καθεστώς που εφαρμόσθηκε στα εν λόγω εμπορεύματα. 3.  Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει τα  αναγκαία μέτρα για την άσκηση επιτήρησης: α)  φυσικών ή νομικών προσώπων, για τα οποία υπάρχουν βάσιμοι λόγοι να πιστεύεται ότι παραβαίνουν ή  παρέβησαν την τελωνειακή νομοθεσία 7β) διακινήσεων εμπορευμάτων, για τις οποίες πιστεύεται ότι  είναι πιθανόν να προκαλέσουν σημαντικές παραβάσεις της τελωνειακής νομοθεσίας 7γ) μέσων μεταφοράς,  για τα οποία υπάρχουν βάσιμοι λόγοι να πιστεύεται ότι χρησιμοποιήθηκαν, χρησιμοποιούνται ή  πρόκειται να χρησιμοποιηθούν με σκοπό την παράβαση της τελωνειακής νομοθεσίας. Άρθρο 4 Αυτεπάγγελτη συνδρομήΤα συμβαλλόμενα μέρη υποχρεούνται να παρέχουν, στα πλαίσια των  αρμοδιοτήτων τους, αμοιβαία συνδρομή, εφόσον θεωρούν ότι αυτή είναι αναγκαία για την ορθή εφαρμογή  της τελωνειακής νομοθεσίας, ιδίως όταν λαμβάνουν πληροφορίες που αφορούν: -πράξεις με τις οποίες σημειώθηκε, σημειώνεται ή πρόκειται να σημειωθεί παράβαση τέτοιας νομοθεσίας  και οι οποίες είναι δυνατόν να ενδιαφέρουν άλλα συμβαλλόμενα μέρη 7-νέα μέσα ή μεθόδους που  χρησιμοποιούνται κατά την πραγματοποίηση τέτοιων πράξεων 7-εμπορεύματα, που είναι γνωστό ότι  αποτελούν αντικείμενο σημαντικής παράβασης της τελωνειακής νομοθεσίας κατά την εισαγωγή, την  εξαγωγή, τη διαμετακόμιση ή οποιοδήποτε άλλο τελωνειακό καθεστώς. Άρθρο 5 Παράδοση/ΚοινοποίησηΚατόπιν αιτήσεως της αιτούσας αρχής, η αρχή στην οποία υποβάλλεται η  αίτηση λαμβάνει, σύμφωνα με τη δική της νομοθεσία, όλα τα αναγκαία μέτρα, ούτως ώστε: -να παραδοθούν όλα τα έγγραφα, -να κοινοποιηθούν όλες οι αποφάσεις, που εμπίπτουν στο πεδίο εφαρμογής του παρόντος πρωτοκόλλου σε παραλήπτη που έχει την κατοικία του ή  είναι εγκατεστημένος στο έδαφός της. Άρθρο 6 Τύπος και ουσία των αιτήσεων συνδρομής1.  Οι αιτήσεις που υποβάλλονται δυνάμει του  παρόντος πρωτοκόλλου πρέπει να είναι γραπτές. Τα έγγραφα που είναι αναγκαία για την εκτέλεση  παρόμοιων αιτήσεων πρέπει να συνοδεύουν την αίτηση. Προφορικές αιτήσεις γίνονται δεκτές, εφόσον  απαιτείται λόγω του επείγοντος χαρακτήρα της κατάστασης, αλλά πρέπει αμέσως να επιβεβαιώνονται  γραπτώς. 2.  Οι αιτήσεις σύμφωνα με την παράγραφο 1 πρέπει να περιλαμβάνουν τα κάτωθι στοιχεία: α)  την αιτούσα αρχή που υποβάλλει την αίτηση 7β) το αιτούμενο μέτρο 7γ) το θέμα και την αιτία  της αίτησης 7δ) νόμους, κανόνες και άλλες σχετικές νομικές διατάξεις 7ε) στοιχεία, όσο το δυνατόν  ακριβέστερα και πιο κατανοητά, σχετικά με τα φυσικά ή νομικά πρόσωπα που είναι ο στόχος των ερευνών  7στ) περίληψη των σχετικών γεγονότων, εκτός από τις περιπτώσεις που αναφέρει το άρθρο 5. 3.  Οι αιτήσεις πρέπει να υποβάλλονται σε μία από τις επίσημες γλώσσες της αρχής στην οποία  υποβάλλονται ή σε γλώσσα αποδεκτή από αυτή την αρχή. 4.  Εάν κάποια αίτηση δεν πληροί τις τυπικές προϋποθέσεις, είναι δυνατόν να ζητηθεί η διόρθωση ή η  συμπλήρωσή της, μπορεί, ωστόσο, επίσης, να διαταχθεί η λήψη προληπτικών μέτρων. Άρθρο 7 Εκτέλεση αιτήσεων1.  Προκειμένου να συμμορφωθεί με αίτηση συνδρομής, η αρχή στην οποία  υποβάλλεται η αίτηση ή, σε περίπτωση που η τελευταία αδυνατεί να ενεργήσει αφ'εαυτής, η υπηρεσία  στην οποία διαβιβάζεται η αίτηση από την εν λόγω αρχή, πρέπει να ενεργεί, στα πλαίσια των  αρμοδιοτήτων της και των διαθέσιμων πόρων, ως εάν ενεργούσε για ίδιο λογαριασμό ή, κατόπιν αιτήσεως  άλλων αρχών του αυτού συμβαλλόμενου μέρους, με την παροχή των στοιχείων που έχει στην κατοχή της,  με τη διεξαγωγή κατάλληλων ερευνών ή με τη ρύθμιση της διεξαγωγής τους. 2.  Οι αιτήσεις συνδρομής εκτελούνται σύμφωνα με τους νόμους, τους κανόνες και τις άλλες νομικές  διατάξεις του συμβαλλόμενου μέρους στο οποίο υποβάλλεται η αίτηση. 3.  Ειδικά εξουσιοδοτημένοι υπάλληλοι συμβαλλόμενου μέρους είναι δυνατόν, με τη σύμφωνη γνώμη του  άλλου ενδιαφερόμενου συμβαλλόμενου μέρους και υπό τους όρους που καθορίζει το τελευταίο, να  λαμβάνουν από τα γραφεία της αρχής στην οποία υποβάλλεται η αίτηση ή από άλλη αρχή την ευθύνη της  οποίας έχει η αρχή στην οποία υποβάλλεται η αίτηση, στοιχεία σχετικά με την παράβαση της  τελωνειακής νομοθεσίας, τα οποία η αιτούσα αρχή χρειάζεται για τους σκοπούς του παρόντος  πρωτοκόλλου. 4.  Υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου συμβαλλόμενου  μέρους, να παρίστανται κατά τις έρευνες που διεξάγονται στο έδαφος του τελευταίου. Άρθρο 8 Μορφή υπό την οποία πρέπει να ανακοινώνονται τα στοιχεία1.  Η αρχή στην οποία  υποβάλλεται η αίτηση οφείλει να ανακοινώνει τα αποτελέσματα των ερευνών στην αιτούσα αρχή υπό τη  μορφή εγγράφων, επικυρωμένων αντιγράφων των εγγράφων, εκθέσεων κ.τ.τ. 2.  Τα έγγραφα που προβλέπει η παράγραφος 1 είναι δυνατόν να αντικαθίστανται από μηχανογραφημένα  στοιχεία, που προσκομίζονται υπό οποιαδήποτε μορφή για τον ίδιο σκοπό. Άρθρο 9 Εξαιρέσεις από την υποχρέωση παροχής συνδρομής1.  Τα συμβαλλόμενα μέρη έχουν τη  δυνατότητα να αρνούνται την παροχή συνδρομής, όπως αυτή προβλέπεται στο παρόν πρωτόκολλο, εφόσον: α)  είναι ενδεχόμενο να παραβλάψει την κυριαρχία, τη δημοσία τάξη, την ασφάλεια ή άλλα βασικά  συμφέροντα 7 ήβ) άπτεται συναλλαγματικών ή φορολογικών ρυθμίσεων διάφορων των δασμολογικών 7 ήγ)  παραβιάζει βιομηχανικό, εμπορικό ή επαγγελματικό απόρρητο. 2.  Στις περιπτώσεις κατά τις οποίες η αιτούσα αρχή ζητεί συνδρομή, την οποία η ίδια δεν είναι σε  θέση να παράσχει, εάν της ζητηθεί, οφείλει να το τονίζει στην αίτησή της. Σε αυτή την περίπτωση,  εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα  ανταποκριθεί στη συγκεκριμένη αίτηση. 3.  Εάν η συνδρομή παύσει ή υπάρξει άρνηση παροχής συνδρομής, η απόφαση και οι αιτίες γι' αυτό  πρέπει να κοινοποιούνται αμελλητί στην αιτούσα αρχή. Άρθρο 10 Υποχρέωση τήρησης του απορρήτουΚάθε πληροφορία που γνωστοποιείται υπό οιαδήποτε μορφή,  κατ' εφαρμογήν του παρόντος πρωτοκόλλου, είναι εμπιστευτική. Καλύπτεται από την υποχρέωση τήρησης  του υπηρεσιακού απορρήτου και χαίρει της πρόσθετης προστασίας που προσφέρουν οι σχετικοί νόμοι σε  παρόμοιες πληροφορίες που εφαρμόζονται στο συμβαλλόμενο μέρος που την έλαβε και οι αντίστοιχες  διατάξεις που εφαρμόζονται από τις κοινοτικές αρχές. Άρθρο 11 Χρήση των στοιχείων1.  Τα στοιχεία που λαμβάνονται πρέπει να χρησιμοποιούνται  αποκλειστικά για τους σκοπούς του παρόντος πρωτοκόλλου και μπορούν να χρησιμοποιούνται σε κάθε  συμβαλλόμενο μέρος, για άλλους σκοπούς, μόνον κατόπιν προηγουμένης γραπτής συγκατάθεσης της  διοικητικής αρχής, η οποία τα παρέσχε, και υπόκεινται σε όλους τους περιορισμούς που θέτει η εν  λόγω αρχή. Οι ανωτέρω διατάξεις δεν εφαρμόζονται για στοιχεία σχετικά με αδικήματα που αφορούν  ναρκωτικές και ψυχοτρόπες ουσίες. Τέτοια στοιχεία είναι δυνατόν να ανακοινώνονται σε άλλες αρχές  άμεσα συνδεόμενες με την καταπολέμηση της παράνομης διακίνησης ναρκωτικών. 2.  Η παράγραφος 1 δεν αντιτίθεται στη χρησιμοποίηση στοιχείων σε οποιαδήποτε δικαστική ή  διοικητική διαδικασία που κινείται επακολούθως, λόγω μη συμμόρφωσης με την τελωνειακή νομοθεσία. 3.  Τα συμβαλλόμενα μέρη έχουν τη δυνατότητα να χρησιμοποιούν ως αποδεικτικά στοιχεία στα πρακτικά,  στις εκθέσεις και στις μαρτυρίες και σε διαδικασίες και κατηγορητήρια ενώπιον δικαστηρίων, στοιχεία  που έλαβαν και έγγραφα που συμβουλεύθηκαν, σύμφωνα με τις διατάξεις του παρόντος πρωτοκόλλου. Άρθρο 12 Εμπειρογνώμονες και μάρτυρεςΥπάλληλος της αρχής στην οποία υποβάλλεται η αίτηση είναι  δυνατόν να εξουσιοδοτηθεί να παραστεί, σύμφωνα με τους όρους της χορηγηθείσας άδειας, υπό την  ιδιότητα του εμπειρογνώμονα ή του μάρτυρα, σε δικαστικές ή διοικητικές διαδικασίες που αφορούν  θέματα που καλύπτει το παρόν πρωτόκολλο υπό τη δικαιοδοσία άλλου συμβαλλόμενου μέρους, και να  προσκομίζει αντικείμενα, έγγραφα ή επικυρωμένα αντίγραφά τους, τα οποία, ενδεχομένως, είναι  αναγκαία για τις διαδικασίες. Η αίτηση παραστάσεως πρέπει να αναφέρει επακριβώς για ποιό ζήτημα και  υπό ποίαν ιδιότητα ή αρμοδιότητα θα εξεταστεί ο υπάλληλος. Άρθρο 13 Δαπάνες της συνδρομήςΤα συμβαλλόμενα μέρη παραιτούνται αμοιβαία από κάθε απαίτηση  επιστροφής δαπανών, τις οποίες συνεπάγεται η εφαρμογή του παρόντος πρωτοκόλλου, εκτός, όπου  κρίνεται σκόπιμο, από δαπάνες για εμπειρογνώμονες και μάρτυρες και για διερμηνείς και μεταφραστές,  οι οποίοι δεν εξαρτώνται από δημόσιες υπηρεσίες. Άρθρο 14 Εφαρμογή1.  Η διαχείριση του παρόντος πρωτοκόλλου ανατίθεται, αφενός, στις κεντρικές  τελωνειακές αρχές των κρατών της ΕΖΕΣ και, αφετέρου, στις αρμόδιες υπηρεσίες της Επιτροπής των ΕΚ  και, όποτε κρίνεται σκόπιμο, στις τελωνειακές αρχές των κρατών μελών της ΕΚ. Οι προαναφερόμενες  αρχές αποφασίζουν για όλα τα πρακτικά μέτρα και τις ρυθμίσεις που είναι αναγκαίες για την εφαρμογή  του, λαμβάνοντας υπόψη τους κανόνες περί προστασίας των δεδομένων. Έχουν τη δυνατότητα να  εισηγούνται στα αρμόδια όργανα τις τροποποιήσεις που κρίνουν ότι πρέπει να γίνουν στο παρόν  πρωτόκολλο. 2.  Τα συμβαλλόμενα μέρη διαβιβάζουν αμοιβαία καταλόγους των αρμοδίων αρχών τους, οι οποίες είναι  εντεταλμένες να ενεργούν ως αντιπρόσωποι για τη λειτουργική εφαρμογή του παρόντος πρωτοκόλλου. Όσον αφορά υποθέσεις που εμπίπτουν στην αρμοδιότητα της Κοινότητας, λαμβάνονται, σε σχέση με τα  ανωτέρω, δεόντως υπόψη ιδιαίτερες περιστάσεις, οι οποίες, λόγω του επείγοντος χαρακτήρα τους ή του  γεγονότος ότι οι ενδιαφερόμενες χώρες για μία αίτηση ή γνωστοποίηση είναι μόνον δύο, είναι δυνατόν  να απαιτούν απευθείας επαφές μεταξύ των αρμοδίων υπηρεσιών των κρατών της ΕΖΕΣ και των κρατών μελών  της ΕΚ για τον χειρισμό των αιτήσεων ή την ανταλλαγή στοιχείων. Τα εν λόγω στοιχεία συμπληρώνονται  από καταλόγους, οι οποίοι ενημερώνονται, όταν κρίνεται απαραίτητο, των υπαλλήλων των υπηρεσιών που  είναι υπεύθυνες για την πρόληψη, τη διερεύνηση και την καταπολέμηση των παραβάσεων της τελωνειακής  νομοθεσίας. Επιπλέον, με σκοπό την εξασφάλιση της μεγίστης δυνατής λειτουργικής αποτελεσματικότητας του  παρόντος πρωτοκόλλου, τα συμβαλλόμενα μέρη λαμβάνουν τα κατάλληλα μέτρα, ώστε οι υπηρεσίες που  είναι υπεύθυνες για την καταπολέμηση της τελωνειακής απάτης να έχουν απευθείας προσωπικές επαφές,  συμπεριλαμβανομένων, όπου είναι εφικτό, των επαφών μεταξύ τοπικών τελωνειακών αρχών, για τη  διευκόλυνση της ανταλλαγής στοιχείων και του χειρισμού των αιτήσεων. 3.  Τα συμβαλλόμενα μέρη προβαίνουν σε αμοιβαίες διαβουλεύσεις και, ακολούθως, τηρούνται ενήμερα  σχετικά με τους λεπτομερείς κανόνες εφαρμογής που θεσπίζονται σύμφωνα με τις διατάξεις του παρόντος  άρθρου. Άρθρο 15 Συμπληρωματικότητα1.  Το παρόν πρωτόκολλο οφείλει να συμπληρώνει και όχι να παρακωλύει  την εφαρμογή συμφωνιών περί αμοιβαίας συνδρομής που έχουν συναφθεί ή είναι δυνατόν να συναφθούν  μεταξύ των κρατών μελών της ΕΚ και των κρατών της ΕΖΕΣ, καθώς και μεταξύ των κρατών της ΕΖΕΣ.  Επίσης, δεν πρέπει να αποκλείει εκτενέστερη αμοιβαία συνδρομή, που παρέχεται δυνάμει των  προαναφερόμενων συμφωνιών. 2.  Με την επιφύλαξη του άρθρου 11, οι ανωτέρω συμφωνίες δεν θίγουν κοινοτικές διατάξεις που  διέπουν τη γνωστοποίηση μεταξύ των αρμοδίων υπηρεσιών της Επιτροπής των ΕΚ και των τελωνειακών  αρχών των κρατών μελών οιουδήποτε στοιχείου σχετικά με τελωνειακά θέματα κοινοτικού ενδιαφέροντος.